CELEX: 62018TN0077
Language: fi
Date: 2018-02-12 00:00:00
Title: Asia T-77/18: Kanne 12.2.2018 – VE v. ESMA

16.4.2018   
            
            
               FI
            
            
               Euroopan unionin virallinen lehti
            
            
               C 134/26
            
         Kanne 12.2.2018 – VE v. ESMA
   (Asia T-77/18)
   (2018/C 134/37)
   Oikeudenkäyntikieli: englanti
   
      Asianosaiset
   
   
      Kantaja: VE (edustajat: asianajajat L. Levi ja N. Flandin)
   
      Vastaaja: Euroopan arvopaperimarkkinaviranomainen (ESMA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että tämä kanne voidaan ottaa tutkittavaksi ja että se on perusteltu
            
         
               —
            
            
               kumoamaan kantajasta vuodelle 2016 laaditun arviointikertomuksen siltä osin kuin siinä arvioidaan kantajan suoritus heikoksi
            
         
               —
            
            
               kumoamaan myös, siltä osin kuin on tarpeen, ESMA:n 6.11.2017 tekemän päätöksen, jolla se hylkäsi kantajan valituksen
            
         
               —
            
            
               katsomaan, että kantajalle aiheutuneesta henkisestä kärsimyksestä on maksettava oikeuden ja kohtuuden mukaan arvioitu 10 000 euron suuruinen korvaus, ja
            
         
               —
            
            
               määräämään korvattaviksi kaikki tästä kanteesta hänen asianajajilleen aiheutuneet kulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu siihen, että ESMA rikkoi henkilöstösääntöjen 110 artiklaa kun se vahvisti arviointioppaan henkilöstökomiteaa kuulematta.
            
         
               2)
            
            
               Toinen kanneperuste, joka perustuu siihen, että henkilöstösääntöjen 43 artiklan 1 kohtaa ja arviointiopasta on rikottu siltä osin kuin vastaaja teki useita ilmeisiä arviointivirheitä
               
                           —
                        
                        
                           siltä osin kuin on kyse tuottavuutta, pätevyyttä ja käytöstä koskevista arviointiperusteista,
                        
                     
                           —
                        
                        
                           siltä osin kuin on kyse vastaajan kantajan muun toiminnan arvioimisesta.
                        
                     
         
               3)
            
            
               Kolmas kanneperuste, joka perustuu siihen, että huolenpitovelvollisuutta on laiminlyöty ja hyvän hallinnon periaatetta loukattu kantajan terveysongelmien osalta ja siihen, että hänelle ei tarjottu neuvontaa, että työolot olivat epäsuotuisat ja että asianmukaisia koulutuksia ei järjestetty.